Ministru prezidents Valdis Dombrovskis tiekas ar FKTK, Latvijas Bankas, Finanšu ministrijas, Latvijas Komercbanku asociācijas un 10 Latvijas lielāko komercbanku vadītājiem 2011. gada 20. decembrī
**Finanšu un kapitāla tirgus komisija** (FKTK) ir valsts iestāde, kas pārrauga un regulē Latvijas banku, krājaizdevēju sabiedrību, apdrošināšanas sabiedrību un apdrošināšanas starpnieku, finanšu instrumentu tirgus dalībnieku, privāto pensiju fondu, maksājumu iestāžu un elektroniskās naudas iestāžu darbību. Kopumā Finanšu un kapitāla tirgus komisija uzrauga vairāk nekā 300 finanšu sektora dalībnieku. Komisijas pārraudzībā esošo tirgus dalībnieku aktīvu apjoms ir vairāk nekā 30 miljardi eiro.

FKTK vēsture
------------

2000. gada 1. jūnijā LR Saeima pieņēma Finanšu un kapitāla tirgus komisijas likumu. Gada beigās, 2000. gada 26. oktobrī Latvijas Republikas Saeima par FKTK padomes priekšsēdētāju iecēla Uldi Cērpu, bet par priekšsēdētāja vietnieku — Jāni Brazovski. 2001. gada 5. maijā FKTK padomes locekļu amatos iecēla Ludmilu Vojevodu un Gvido Romeiko. Darbu FKTK sāka 2001. gada 1. jūlijā. Kopš 2023. gada 1. janvāra Finanšu un kapitāla tirgus komisija ir integrēta Latvijas Bankā.

FKTK vadība
-----------

2000. gada 26. oktobrī Latvijas Republikas Saeima par FKTK padomes priekšsēdētāju iecēla Uldi Cērpu, kurš komisijas darbu vadīja līdz 2008. gada 24. aprīlim.

No 2008. gada 25. oktobra līdz 2011. gada 8. decembrim Komisijas darbu vadīja Irēna Krūmane.

No 2012. gada 12. janvāra līdz 2016. gada 28. janvārim FKTK darbu vadīja Kristaps Zakulis.

No 2016. gada 11. februāra līdz 2019. gada 15. jūlijam FKTK darbu vadīja Pēters Putniņš.

Kopš 2019. gada 24. oktobra FKTK priekšsēdētāja ir Santa Purgaile. 

Rinda pie Latvijas Krājbankas bankomāta Rīgas centrā pēc paziņojuma, ka bankas darbība ir apturēta

Lēmumi
------


* 2011. gada 21. novembrī sakarā ar konstatētu līdzekļu iztrūkumu FKTK apturēja Latvijas Krājbankas darbību.
* 2013. gada 17. jūnijā ar FKTK lēmumu ir anulētas AAS "Balva" apdrošināšanas licences.
* 2013. gada 28. oktobrī pēc "GE Money Bank" lūguma FKTK anulēja licenci kredītiestādes darbībai.
* 2022. gada 12. decembrī ar FKTK lēmumu apturēja *Baltic International Bank* finanšu pakalpojumu sniegšanu.

Atsauces
--------

1. ↑  «Finanšu un kapitāla tirgus komisija». fktk.lv. Arhivēts no oriģināla, laiks: 2015-12-04. Skatīts: 2015. gada 25. jūnijā. Arhivēts 2015-12-04 *Wayback Machine* vietnē. (latviski)
2. ↑  «Aptur "Latvijas Krājbankas" darbību». irir.lv. Skatīts: 2015. gada 25. jūnijā.[novecojusi saite] (latviski)
3. ↑  «Nedzīvības AAS». fktk.lv. Arhivēts no oriģināla, laiks: 2015. gada 20. novembrī. Skatīts: 2015. gada 25. jūnijā. (latviski)
4. ↑  «Pēc «GE Money Bank» lūguma FKTK anulēs kredītiestādes licenci». Apollo. Skatīts: 2015. gada 25. jūnijā.[novecojusi saite] (latviski)
5. ↑  «FKTK aptur finanšu pakalpojumu sniegšanu «Baltic International Bank»». Latvijas Sabiedriskais medijs. 2022. gada 12. decembris.

Skatīt arī
----------

* Apdrošināšana
* Apdrošinātājs
* Bankas

Ārējās saites
-------------

* Finanšu un kapitāla tirgus komisija (latviski)
* FKTK Klientu skola (latviski)
* Apdrošināto aizsardzības fonds (AAF) (latviski)
* Latvijas Noguldījumu garantiju fonds (latviski)